Document ID: 32008R1138

32008R1138
L 308/1
SLUŽBENI LIST EUROPSKE UNIJE
13.10.2008.
UREDBA VIJEĆA (EZ) br. 1138/2008
od 13. listopada 2008.
o provedbi Sporazuma u obliku razmjene pisama između Europske zajednice i Republike Kube u skladu s člankom XXIV. 6. i člankom XXVIII. GATT-a iz 1994., te o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Uredbom Vijeća (EEZ) br. 2658/87 (1) uspostavljena je nomenklatura robe, (dalje u tekstu:kombinirana nomenklatura), i utvrđene su konvencionalne carinske stope Zajedničke carinske tarife.
(2)
Odlukom 2008/870/EZ (2) Vijeće je u ime Zajednice odobrilo Sporazum u obliku razmjene pisama između Europske zajednice i Republike Kube (Sporazum) s ciljem završetka pregovora pokrenutih u skladu s člankom XXIV. 6. GATT-a iz 1994.
(3)
Uredbu (EEZ) br. 2658/87 treba stoga na odgovarajući način izmijeniti i dopuniti,
DONIJELO JE OVU UREDBU:
Članak 1.
U Uredbi (EEZ) br. 2658/87, Prilog 7. pod nazivom „Carinske kvote WTO-a koje otvaraju nadležna tijela Zajednice” iz odjeljka III. dijela tri Priloga I. dopunjuje se količinama koje su navedene u Prilogu ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od dana stupanja na snagu Sporazuma.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 13. listopada 2008.

Labels: 3
15
18